สะสมประสบการณ์ด้านการเขียนบล็อก เผยแพร่บล็อกของคุณ รักษารายได้จากการเขียนบล็อก
การมีบล็อกส่วนตัวจะช่วยให้คุณได้สะสมประสบการณ์ด้านการเขียนบล็อกใน 2 ทางด้วยกัน เพราะในที่สุดแล้วคุณจะได้สะสมผลงานเขียนที่คุณสามารถเอาไปให้ลูกค้าในอนาคตดูได้ และคุณก็ยังจะได้ปรับภาพลักษณ์เว็บไซต์ของตัวเองด้วย ซึ่งเป็นสิ่งที่จำเป็นมากหากคุณอยากจะเข้าไปเป็นส่วนหนึ่งของเครือข่ายการเขียนบล็อกเป็นรายได้เสริม มีเว็บไซต์สำหรับทำบล็อกให้เลือกมากมายและมีหลายเว็บไซต์ที่ฟรี  แต่ก็มีบริการเสริมในราคาต่ำด้วยเช่นกัน Blogger และ Wordpress เป็นแหล่งรวมบล็อกออนไลน์ที่ได้รับความนิยมมากที่สุด คุณสามารถเริ่มเขียนบล็อกใน 2 เว็บไซต์นี้ได้ภายในเวลาไม่กี่นาที ซื้อชื่อโดเมนได้ในราคาไม่แพงนัก หรือแม้กระทั่งได้ที่อยู่เว็บไซต์ฟรีภายใต้แบนเนอร์ของเว็บไซต์ (เช่น  ชื่อบล็อกของคุณ.wordpress.com) เลือกหัวข้อบล็อกจากสิ่งที่คุณสนใจ เพื่อที่คุณจะได้มีแรงกระตุ้นในการสร้างเนื้อหาลงในบล็อกของคุณเป็นประจำ ถ้าคุณเป็นที่รู้จักในฐานะผู้เชี่ยวชาญในเรื่องที่คุณสนใจ คุณก็จะเจองานเขียนบล็อกที่เข้ากับหัวข้อของคุณ แล้วคุณก็จะสนุกกับมันมากขึ้นในระยะยาวด้วย  เราทุกคนต่างคิดว่าการเป็นคนรอบรู้ เข้าใจเรื่องต่างๆ อย่างกว้างๆ หรือการเป็นคนเขียนบล็อกที่มีความสามารถหลากหลายจะช่วยให้คนส่วนใหญ่อยากอ่านบล็อกของเรามากขึ้น แต่หลายๆ ครั้งคนที่ค้นหาบล็อกเกอร์ก็อยากได้คนที่มีความเชี่ยวชาญแบบเฉพาะเจาะจง เขาต้องการใครสักคนที่สามารถตอบความคิดเห็นเกี่ยวกับเกมกระดานที่เพิ่งออกใหม่ เครื่องยนต์ขับเคลื่อนด้วยแรงดันของก๊าซตัวล่าสุด หรือนวัตกรรมในเครื่องสำอางได้อย่างละเอียดรอบคอบ คุณจะต้องนำเสนอตัวเองเหมือนที่คนอื่นนำเสนอผลิตภัณฑ์ทางการตลาด โดยตัวอย่าง "ประเภท" หรือชนิดของบล็อกแบบพื้นฐานที่สุดได้แก่ เกม การเมือง อาหาร แฟชั่น ภาพยนตร์ หนังสือ รถยนต์ หรือธุรกิจ แต่คุณก็ต้องให้กลุ่มตลาดของคุณเข้ากับประเภทของกลุ่มตลาดที่ใหญ่กว่าด้วย เพราะคุณคงไม่อยากเลือกหัวข้อที่แคบมากจนไม่มีใครสนใจ แม้ว่าคุณจะอยากให้บล็อกของคุณมีแต่งานเขียนที่มีคุณภาพ แต่ปริมาณก็สำคัญไม่แพ้กัน คุณอาจจะต้องใช้เวลาหลายสัปดาห์หรือหลายเดือนในการพัฒนาทักษะด้านการเขียนบล็อก กำหนดช่วงระยะห่างในการเขียน และตกแต่งเว็บไซต์ แต่คุณทำได้แน่นอน ไม่มีจำนวนที่ตายตัวว่าคุณต้องเขียนกี่โพสต์ถึงจะเป็นบล็อกเกอร์ที่ประสบความสำเร็จ บางคนอาจจะโพสต์ทุกวันเพราะว่ามันเป็นระยะห่างในการเขียนที่ได้ผลงานมาก บางคนก็อาจจะโพสต์แค่สัปดาห์ละครั้ง หาช่วงระยะห่างในการโพสต์ที่เหมาะกับคุณ แต่คุณก็ต้องให้คนอ่านรู้ด้วยว่าเขาจะต้องรอนานแค่ไหนกว่าโพสต์ใหม่จะมา ทุกโพสต์เป็นเหมือนประตูเข้าสู่บล็อกของคุณ ว่าแต่คุณอยากให้ว่าที่ผู้อ่านในอนาคตมีประตูให้เลือกเข้าได้กี่บานล่ะ เนื่องจากว่าคนที่อ่านบล็อกนั้นมีวิธีการอ่านที่ต่างไปจากคนที่อ่านหนังสือพิมพ์หรืออ่านหนังสือ เพราะฉะนั้นคุณจึงต้องแน่ใจว่าทุกสิ่งที่คุณเขียนลงไปนั้นสามารถดึงดูดความสนใจของผู้อ่านได้ คุณจะต้องเขียนบล็อกที่สามารถ “สแกนคร่าวๆ ได้” คนอ่านสามารถจับใจความจากโพสต์ในบล็อกของคุณได้จากการไล่นิ้วบนเว็บเพจแบบเร็วๆ หรือเปล่า มีคำสำคัญไหม คุณได้ทำตัวหนาหรือเน้นบรรทัดหรือเนื้อหาที่สำคัญหรือเปล่า คุณได้ใช้ภาพประกอบที่ทำให้คนอ่านเข้าใจเนื้อหาได้ง่ายขึ้นภายในแวบเดียวไหม มีเทคนิคต่างๆ มากมายที่คุณสามารถนำไปปรับใช้ได้ ในการดึงดูดใจคนเข้ามาอ่านและเพิ่มจำนวนผู้ติดตามในบล็อกของคุณนั้น คุณอาจจะต้องโฆษณาบล็อกของคุณผ่านทางโซเชียลมีเดียหลายๆ รูปแบบ  ใส่บล็อกของคุณลงไปในแหล่งรวมบล็อกต่างๆ หรือโพสต์ลิงก์บทความจากบล็อกของคุณลงในเว็บไซต์ของโซเชียลมีเดีย ตัวอย่างเว็บไซต์โซเชียลมีเดียที่คุณสามารถใช้เพื่อโฆษณาบล็อกของคุณได้แก่ Digg Twitter และ Facebook  ฝังระบบที่ทำให้คนอื่นสามารถกดติดตามบล็อกของคุณได้ลงไปในบล็อก แล้วคนอื่นๆ จะได้รับอีเมล์หรือการแจ้งเตือนเมื่อคุณเผยแพร่เนื้อหาใหม่ และยังช่วยให้คุณได้ผู้อ่านหรือผู้ติดตามสม่ำเสมอด้วย การเขียนบล็อกให้กับเว็บไซต์หรือให้อีกบล็อกหนึ่งที่มีคนเข้ามาอ่านเยอะๆ จะทำให้คนอื่นจำชื่อของคุณได้มากขึ้น ถ้าคนอ่านชอบงานเขียนของคุณ เขาก็จะไปหางานเขียนอื่นๆ ของคุณมาอ่านอีก   ตรวจสอบว่าบล็อกที่คุณไปเขียนให้เขาอนุญาตให้คุณใส่ชื่อและลิงก์กลับไปที่บล็อกของคุณเพื่อเป็นการตอบแทนที่คุณมาเขียนบล็อกรับเชิญให้หรือเปล่า ถ้าบล็อกนั้นดังมากและมีคนเข้ามาอ่านเยอะหรือมีผู้ติดตามมาก คุณก็จะได้ประชาสัมพันธ์บล็อกของคุณไปในตัว งานอาสาสมัครอาจกลายเป็นงานเขียนบล็อกที่มีมูลค่ามากขึ้นถ้าคุณโชคดีและเนื้อหาของคุณดีพอ คุณอาจจะค้นหาบล็อกเกอร์คนอื่นๆ ที่มีความสนใจเหมือนๆ กันเพื่อเสนอเขียนเนื้อหาลงบล็อกให้เขา การมีส่วนร่วมกับกลุ่มคนที่เขียนบล็อกและเข้าไปร่วมพูดคุยในกระทู้ออนไลน์ต่างๆ เกี่ยวกับการโพสต์เนื้อหาในบล็อกและการเขียนบล็อกอาจช่วยให้คุณได้สานสัมพันธ์กับบล็อกเกอร์คนอื่นๆ ที่อาจชักชวนคุณเข้าสู่งานเขียนบล็อกที่ได้เงินจริงๆ ในที่สุด ติดตามฟีดในทวิตเตอร์ของบล็อกและบล็อกเกอร์ใหญ่ๆ ร่วมพูดคุยในกระทู้ถามตอบที่เกี่ยวกับการเขียนบล็อก หรือแสดงความคิดเห็นในโพสต์ที่เกี่ยวข้องกับหัวข้อที่คุณเชี่ยวชาญ บล็อกที่มีคนติดตามเยอะและโพสต์เนื้อหาสดใหม่ทุกวันมักจะมีทีมงานกลุ่มใหญ่ที่เป็นผู้เขียนผลงานลงในบล็อก สอบถามบรรณาธิการหรือผู้จัดการฝ่ายสรรหาบุคลากรว่ามีตำแหน่งนักเขียนบล็อกฟรีแลนซ์เปิดอยู่หรือไม่ และแนบลิงก์บล็อกส่วนตัวและบทความอื่นๆ ที่คุณเคยเผยแพร่ลงในบล็อกหรือเว็บไซต์อื่นๆ ลงไปด้วย มีหลายเว็บไซต์ที่เปิดโอกาสให้นักเขียนฟรีแลนซ์ได้ประชาสัมพันธ์ตัวเอง เช่น https://www.freelancebay.com/content-writer โดยคุณสามารถเข้าไปโพสต์ตัวอย่างงานเขียนและบริการของคุณได้ฟรี  อย่าลืมเน้นตลาดเฉพาะของคุณและต้องแน่ใจว่าเนื้อหาที่คุณเขียนอยู่เป็นประจำในบล็อกสะท้อนหัวข้อที่บล็อกต้องการจะสื่อ เว็บไซต์สำหรับโพสต์หางานเขียนบล็อกส่วนใหญ่จะต้องแนบตัวอย่างงานเขียนลงไปด้วย เพราะฉะนั้นคุณต้องปรับตัวอย่างงานเขียนให้เข้ากับตำแหน่งที่คุณจะสมัครด้วย บล็อกเกอร์คนอื่นๆ ที่คุณสานสัมพันธ์ด้วยอาจจะช่วยแนะนำแนวทางการสร้างรายได้จากการเขียนบล็อกให้แก่คุณ หรือพวกเขาอาจจะแนะนำคุณกับให้กับบล็อกเกอร์คนอื่นที่ต้องการจ้างบล็อกเกอร์มาเขียนงานให้เป็นการส่วนตัวก็ได้ เขาถึงเรียกว่า “การสร้างเครือข่าย” ยังไงล่ะ คุณจะค่อยๆ สร้างเครือข่ายออนไลน์ที่จะช่วยให้คุณได้เจอตำแหน่งงานว่าจ้างบล็อกเกอร์ในที่สุด เว็บไซต์บล็อกส่วนใหญ่จะมีลิงก์ “ติดต่อจ้างงาน” แยกไว้ต่างหาก ซึ่งจะเป็นที่ที่คุณเสนอบริการให้แก่ผู้ว่าจ้าง ในหลายๆ กรณีวิธีนี้ได้ผลดีมาก เพราะลูกค้าจะเข้าใจดีว่าทักษะของคุณและตลาดเฉพาะของคุณคืออะไรจากการเข้าไปดูและอ่านเนื้อหาในบล็อกของคุณ แล้วเขาก็แค่คลิกไปเพื่อจ้างคุณมาทำงาน อย่ากลัวที่จะโปรโมตตัวเองในบล็อกและโปรโมตความสามารถในการเขียนบล็อกให้คนอื่น พยายามเน้นสไตล์การเขียนของคุณและสาขาที่คุณ "เชี่ยวชาญ" ถ้าเป็นไปได้ให้พยายามเขียนงานให้บล็อกเดิมหลายๆ งาน แล้วคุณจะเรียนรู้อย่างรวดเร็วว่าพวกเขาต้องการให้บล็อกออกมาเป็นยังไง ซึ่งจะทำให้คุณเสียเวลาไปกับงานจิปาถะที่เกี่ยวกับการทำบล็อกน้อยลงและมีเวลาเขียนงานมากขึ้น และวิธีนี้ยังอาจทำให้คุณมีรายได้สม่ำเสมออีกด้วย
สร้างบล็อกของตัวเอง. เจาะกลุ่มตลาด. เขียนบล็อกในเวลาว่าง. เขียนโดยคำนึงถึงผู้อ่าน. บอกต่อ. อาสาให้บริการด้านการเขียนบล็อกแก่บล็อกที่ใหญ่กว่าและมีผู้ติดตามจำนวนมาก. สร้างเครือข่ายกับบล็อกเกอร์คนอื่นๆ. ส่งจดหมายไปที่บล็อกใหญ่ๆ เพื่อสอบถามเกี่ยวกับตำแหน่งบล็อกเกอร์. สมัครตำแหน่งบล็อกเกอร์ในเว็บไซต์งานฟรีแลนซ์. ใช้เครือข่ายบล็อกเกอร์เพื่อให้เกิดการบอกต่อ. ใช้บล็อกของคุณหางาน. เขียนงานให้บล็อกเดียวกันอย่างสม่ำเสมอ.
https://www.wikihow.com/Get-a-Paid-Blogging-Job https://www.wikihow.com/Get-a-Paid-Blogging-Job https://www.wikihow.com/Get-a-Paid-Blogging-Job
Gaining Blogging Experience Publicizing Your Blog Securing a Paid Blogging Job